pythainlp/thai-wiki-dataset-v3 huggingface dataset:
ไรอัน กราเฟินแบร์ค

ไรอัน ฌีโร กราเฟินแบร์ค (Ryan Jiro Gravenberch; เกิด 16 พฤษภาคม ค.ศ. 2002) เป็นนักฟุตบอลชาวดัตช์ ปัจจุบันเล่นในตำแหน่งกองกลางให้แก่ลิเวอร์พูล สโมสรในพรีเมียร์ลีก และทีมชาติเนเธอร์แลนด์
==สโมสรอาชีพ==
===ลิเวอร์พูล===
ในวันที่ 5 ตุลาคม ค.ศ. 2023 ยูฟ่ายูโรปาลีก ฤดูกาล 2023–24 รอบแบ่งกลุ่ม กลุ่ม E กราเฟินแบร์คทำประตูแรกในสีเสื้อของลิเวอร์พูล ในนัดที่ ลิเวอร์พูล เปิดสนามแอนฟีลด์เอาชนะ ยูนิยง แซงต์ กิลลุส 2-0 ต่อมา ในวันที่ 26 ตุลาคม ค.ศ. 2023 ยูฟ่ายูโรปาลีก รอบแบ่งกลุ่ม กลุ่ม E กราเฟินแบร์คทำประตู ในนัดที่ ลิเวอร์พูล เปิดสนามแอนฟีลด์เอาชนะ ตูลูซ 5-1
==อ้างอิง==
==แหล่งข้อมูลอื่น==
Ryan Gravenberch at the FC Bayern Munich website
Ryan Gravenberch at the Bundesliga website
Career stats - Voetbal International
UEFA Youth League Profile
นักกีฬาจากอัมสเตอร์ดัม
กองกลางฟุตบอล
นักฟุตบอลชาวดัตช์
นักฟุตบอลทีมชาติเนเธอร์แลนด์
ผู้เล่นอาเอฟเซ อายักซ์
ผู้เล่นสโมสรฟุตบอลไบเอิร์นมิวนิก
ผู้เล่นสโมสรฟุตบอลลิเวอร์พูล
ผู้เล่นในเอเรอดีวีซี
ผู้เล่นในบุนเดิสลีกา
ผู้เล่นในพรีเมียร์ลีก
ผู้เล่นในฟุตบอลชิงแชมป์แห่งชาติยุโรป 2020
จักรพงษ์ แสงมณี

จักรพงษ์ แสงมณี (เกิด 9 กันยายน พ.ศ. 2522) ชื่อเล่น เพ้า เป็นนักธุรกิจและนักการเมืองชาวไทย ปัจจุบันดำรงตำแหน่งรัฐมนตรีช่วยว่าการกระทรวงการต่างประเทศ ในรัฐบาล เศรษฐา ทวีสิน และนายทะเบียนสมาชิกพรรคเพื่อไทย
== ประวัติ ==
จักรพงษ์ สำเร็จการศึกษาระดับปริญญาโท ด้านการตลาด จาก มหาวิทยาลัยโคโรลาโด สหรัฐอเมริกา
จักรพงษ์ เป็นนักธุรกิจด้านโลจิสติกส์ ตั้งแต่ปี 2547 เขาเริ่มทำงานการเมืองโดยการสมัครเข้าร่วมงานกับพรรคเพื่อไทย ในปี 2552 เป็นทีมผู้ช่วยงานสำนักงานพรรคเพื่อไทย และเป็นทีมเศรษฐกิจของพรรคเพื่อไทย ซึ่งเคยดำรงตำแหน่ง ที่ปรึกษารองนายกรัฐมนตรี ฝ่าย เศรษฐกิจ ที่ปรึกษารัฐมนตรีว่าการกระทรวงการคลัง และกรรมการบริหารพรรคเพื่อไทย
จักรพงษ์ ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อครั้งแรกในปี 2562 แต่ไม่ได้รับเลือกตั้ง และในปี 2566 เขาได้ลงสมัครรับเลือกตั้งในระบบบัญชีรายชื่อ ลำดับที่ 92 ต่อมาเขาได้รับแต่งตั้งเป็นรัฐมนตรีช่วยว่าการกระทรวงการต่างประเทศ ในรัฐบาลเศรษฐา ทวีสิน ในปี 2566
== เครื่องราชอิสริยาภรณ์ ==
== อ้างอิง ==
นักการเมืองไทย
พรรคเพื่อไทย
นักธุรกิจชาวไทย
ผู้ได้รับเครื่องราชอิสริยาภรณ์ ต.ช.
ผู้ได้รับเครื่องราชอิสริยาภรณ์ ต.ม.
กูร์เตอาเดอาร์เจช

กูร์เตอาเดอาร์เจช (Curtea de Argeș, ) เป็นเทศบาลนครในประเทศโรมาเนีย ตั้งอยู่บนฝั่งทางซ้ายของแม่น้ำอาร์เจช ในเทศมณฑลอาร์เจช เทศบาลนครยังมีหมู่บ้านใต้การดูแลรวมหนึ่งแห่ง คือ นออัปเตช (Noapteș) ชื่อ กูร์เตอาเดอาร์เจช แปลตรงตัวว่า "พระราชวังริมแม่น้ำอาร์เจช" ซึ่งสื่อถึงสถานะของเมืองในฐานะอดีตราชธานีแห่งวอลเลเกีย
เมื่อวันที่ 7 กรกฎาคม 1947 ปริมาณน้ำฝนรวมในกูร์เตอาเดอาร์เจช อยู่ที่  ใน 20 นาที ถือเป็นสถิติโลก
==อ้างอิง==
เมืองในประเทศโรมาเนีย
อาสนวิหารกูร์เตอาเดอาร์เจช

อาสนวิหารกูร์เตอาเดอาร์เจช (Catedrala Curtea de Argeș) หรือ อารามกูร์เตอาเดอาร์เจช (Mănăstirea Curtea de Argeș) เป็นอาสนวิหารภายในอารามออร์ทอดอกซ์โรมาเนียในกูร์เตอาเดอาร์เจช ประเทศโรมาเนีย ตัวอาสนวิหารเป็นอาสนวิหารประจำอัครสังฆมณฑลอาร์เจชและมุสเชล
ภายนอกของอาสนวิหารทำมาจากหินปูนสีเทาอ่อน ภายในสร้างมาจากอิฐ ประดับประดาด้วยภาพเขียนปูนเปียก ไม่ไกลกันยังมีพระราชวังหลวงแบบโรมาเนีย สร้างขึ้นเมื่อปลายศตวรรษที่ 19 ตั้งอยู่ อาคารมีลักษณะคล้ายกับอนุสรณ์ศพขนาดใหญ่ สร้างขึ้นด้วยรูปแบบสถาปัตยกรรมไบแซนไทน์ ตกแต่งด้วยลายอาหรับ ตัวอาสนวิหารตั้งอยู่บนฐานยกสูงจากพื้น  และรายล้อมด้วยราวลูกกรงล้อมเป็นรูปวงกลม ตรงกลางอาคารมีโดมยกสูง ด้านหน้ามีหอหลังคาโดมขนาดเล็กกว่าทรงเอียดบิดเกลียวตั้งอยู่ขนาบคู่หนึ่ง โดมที่สองมีขนาดกว้างและสูงกว่า ตั้งอยู่เหนือส่วนเติมของอาคาร (annex)
จดหมายเหตุต่าง ๆ ของอาสนวิหารถูกทำลายจากการรุกรานของกองทัพจากฮังการีและออตโตมัน แต่จารึกต่าง ๆ ทั้งในภาษากรีก, สลาฟ และโรมาเนีย ยังคงเหลือรอดมาถึงปัจจุบัน จารึกแผ่นหนึ่งบันทึกว่าผู้สถาปนาอารามนี้ขึ้นคือเจ้าชายเนอากอเอ บาซารับ (1512–1521) และภรรยา มิลิตซา เด็สปินา จารึกอีกแผ่นระบุว่าเจ้าชายราดูแห่งอาฟูมัตส์ ก่อสร้างอาสนวิหารจนแล้วเสร็จในปี 1526 จารึกแผ่นที่สามบันทึกว่ามีการบูรณะในปี 1681 โดยเจ้าชายเชร์บัน กันตากูซีโน และจารึกที่สี่ระบุว่ามีการบูรณะในปี 1804 โดยมุขนายกองค์ที่หนึ่งนามว่าโยเซฟ มีการสร้างอาสนวิหารขึ้นใหม่ในปี 1875 ถึง 1885 และประกอบพิธีอุทิศใหม่ในปี 1886
ตำนานต่าง ๆ ของกูร์เตอาเดอาร์เจชได้เป็นแรงบันดาลใจให้แก่กวีชาวโรมาเนียหลายคน รวมถึงวาซีเล อาเล็กซันดรี ตำนานพื้นถิ่นหนึ่งเล่าว่า เมื่อเนอากอเอ บาซารับ ถูกจับกุมตัวเป็นตัวประกันอยู่ที่คอนสแตนติโนเปิล ได้ออกแบบมัสยิดที่สวยงามหลังหนึ่งถวายสุลต่าน หลังถูกปล่อยตัวกลับมาก็ได้สร้างอาสนวิหารขึ้นโดยใช้วัตถุดิบที่มีเหลือเกินมา
เมื่อวันที่ 16 ธันวาคม 2017 พระศพของพระเจ้ามีไฮที่ 1 อดีตกษัตริย์โรมาเนีย ได้รับการประกอบพิธีฝังไว้ที่นี่เคียงข้างพระศพของสมเด็จพระราชินีอานา พระมเหสีซึ่งสวรรคตเมื่อปี 2016
พระศพของเจ้าหญิงเฮเลน พระราชชนนีของพระเจ้ามีไฮ ได้รับการขนย้ายจากสุสานบัว-เดอ-โวในสวิตเซอร์แลนด์เมื่อวันที่ 18 ตุลาคม 2019 มาฝังที่นี่เมื่อวันที่ 19 ตุลาคม
==อ้างอิง==
โบสถ์คริสต์ในประเทศโรมาเนีย
อารามในประเทศโรมาเนีย
เหตุโจมตีด้วยระเบิดลูกปรายในลือมัน

เมื่อวันที่ 8 กรกฎาคม พ.ศ. 2566 เวลาประมาณ 09:55 น. ระหว่างที่รัสเซียรุกรานยูเครน กองทัพรัสเซียได้ยิงจรวดลูกปราย 9M55K จากเครื่องยิงจรวดหลายลำกล้องสเมียร์ช ใส่ย่านที่อยู่อาศัยใจกลางเมืองลือมัน แคว้นดอแนตสก์ ประเทศยูเครน เหตุโจมตีครั้งนี้เกิดขึ้นระหว่างที่กองทัพรัสเซียประสบความล้มเหลวในการรุกกลับมาทางลือมัน โดยในขณะนั้นลือมันอยู่ห่างจากดินแดนที่ถูกรัสเซียยึดครองไปทางทิศตะวันตกประมาณ 15 กิโลเมตร
== การโจมตี ==
เป้าหมายการโจมตีอยู่ที่สามแยกถนนแนซาแลฌนอสตีตัดกับถนนดูบอนอซาซึ่งเป็นที่ที่ชาวบ้านมารวมตัวกันซื้อขายแลกเปลี่ยนผลิตภัณฑ์นมและพืชผลจากสวนของพวกเขา ระเบิดลูกปรายส่งผลให้มีผู้เสียชีวิตทันที 6 คน เสียชีวิตระหว่างทางไปโรงพยาบาล 1 คน และเสียชีวิตจากอาการบาดเจ็บในวันรุ่งขึ้นอีก 2 คน นอกจากนี้ยังส่งผลให้มีผู้บาดเจ็บอีกสิบกว่าคน
== ปฏิกิริยา ==
เนื่องจากในเหตุโจมตีครั้งนี้รัสเซียใช้ระเบิดลูกปราย (ซึ่งโดยธรรมชาติแล้วเป็นอาวุธโจมตีแบบไม่เลือกเป้าหมาย) ในพื้นที่ที่มีประชากรหนาแน่น ฮิวแมนไรตส์วอตช์จึงกล่าวว่าเหตุที่เกิดขึ้นอาจเข้าข่ายอาชญากรรมสงคราม ในขณะที่ทางการฝรั่งเศสเรียกเหตุโจมตีพลเรือนครั้งนี้ว่าเป็นอาชญากรรมสงครามและประณามการกระทำดังกล่าวของรัสเซีย
== อ้างอิง ==
การสังหารหมู่ใน พ.ศ. 2566
การรุกรานยูเครนของรัสเซีย พ.ศ. 2565
แคว้นดอแนตสก์
การโจมตีด้วยระเบิดลูกปราย
เอ็งกอ

เอ็งกอ เป็นศิลปะการแสดงที่อ้างอิงจากเรื่องราวในวรรณกรรมซ้องกั๋ง กระจายอยู่ในหลายพื้นที่ของประเทศไทย โดยสืบทอดมาตามการอพยพของชาวจีน
== การแสดง ==
การแสดงเอ็งกอเป็นการเต้นตามจังหวะเป็นรูปขบวน โดยผู้แสดงแต่งกายแบบจอมยุทธจีน วาดลวดลายบนหน้าคล้ายงิ้ว และใช้อุปกรณ์การแสดงตามตัวละครหรือตำแหน่งในขบวนของผู้แสดง
== บ้านเอ็งกอ ==
บ้านเอ็งกอ เป็นหนึ่งในชุมชนที่มีการแสดงเอ็งกอตามงานสำคัญต่าง ๆ ตั้งอยู่ในอำเภอพนัสนิคม จังหวัดชลบุรี
== อ้างอิง ==
ศิลปะการแสดงจีน
ประธานาธิบดีแอลเบเนีย

ประธานาธิบดีแอลเบเนีย  (Presidenti i Shqipërisë) หรือเรียกอย่างเป็นทางการว่า ประธานาธิบดีแห่งสาธารณรัฐแอลเบเนีย (Presidenti i Republikës së Shqipërisë) เป็นประมุขแห่งรัฐของประเทศแอลเบเนีย ผู้บัญชาการทหารสูงสุดกองทัพแอลเบเนีย และเป็นตัวแทนความเป็นหนึ่งเดียวของชาวแอลเบเนีย
ประธานาธิบดีมีอำนาจกำหนดวันเลือกตั้งสมาชิกรัฐสภา ตลอดจนการลงประชามติ การให้อภัยโทษ และการมอบรางวัลต่าง ๆ ในกรณีที่ประธานาธิบดีไม่สามารถปฏิบัติหน้าที่ได้ ประธานรัฐสภาจะทำหน้าที่รักษาการแทนประธานาธิบดีจนกว่าประธานาธิบดีจะกลับคืนสู่อำนาจและหน้าที่นั้น หรือจนกว่าจะมีการเลือกตั้งประธานาธิบดีคนใหม่
สำนักงานประธานาธิบดีแอลเบเนียประกอบด้วยเจ้าหน้าที่ประจำตำแหน่งประธานาธิบดีและเจ้าหน้าที่สนับสนุนที่ขึ้นตรงต่อประธานาธิบดี สำนักงานแห่งนี้ตั้งอยู่ในทำเนียบประธานาธิบดีในกรุงติรานา รัฐธรรมนูญแห่งแอลเบเนียได้กำหนดสัญลักษณ์และธงประจำตำแหน่งประธานาธิบดีซึ่งติดตั้งบนอาคารสำนักงานประธานาธิบดี ที่พำนักของประธานาธิบดี ยานพาหนะเมื่อประธานาธิบดีใช้งาน และในโอกาสพิธีอื่น ๆ คู่สมรสของประธานาธิบดีได้รับการยอมรับว่าเป็นสุภาพสตรีหมายเลขหนึ่งของแอลเบเนีย แต่ไม่มีบทบาทอย่างเป็นทางการในการดำรงตำแหน่งประธานาธิบดี พวกเธอมักจะมีบทบาทในพิธีการที่ทำเนียบประธานาธิบดีและในระหว่างการเยือนอย่างเป็นทางการ
ประธานาธิบดีได้รับเลือกผ่านการลงคะแนนลับและต้องได้รับความเห็นชอบจากรัฐสภาแอลเบเนียด้วยคะแนนเสียงข้างมากสามในห้าของสมาชิกทั้งหมด โดยดำรงตำแหน่งเป็นระยะเวลา 5 ปี รัฐธรรมนูญแห่งแอลเบเนียกำหนดขีดจำกัดในการดำรงตำแหน่งสูงสุดสองวาระ ประธานาธิบดีที่ได้รับเลือกจะต้องสาบานตนเข้ารับตำแหน่งต่อหน้าสมาชิกรัฐสภาแอลเบเนีย
==อ้างอิง==
ประเทศแอลเบเนีย
ประธานาธิบดีแยกตามประเทศ
เอฟวัน เฟอร์กูสัน

เอฟวัน โจ เฟอร์กูสัน (Evan Joe Ferguson; เกิด 19 ตุลาคม 2004) เป็นนักฟุตบอลอาชีพชาวไอริช ปัจจุบันเล่นเป็นกองหน้าให้กับทีมไบรตันแอนด์โฮฟอัลเบียน และทีมชาติสาธารณรัฐไอร์แลนด์
== ระดับสโมสร ==
=== ชีวิตในวัยเด็ก ===
เฟอร์กูสันเป็นชาวเมืองเบ็ตตีส์ทาวน์ เทศมณฑลมีธ เป็นบุตรชายของอดีตนักฟุตบอลอาชีพ แบร์รี เฟอร์กูสัน แม่ของเขาเป็นคนอังกฤษ เขาโตมากับการเชียร์แมนเชสเตอร์ยูไนเต็ด
เฟอร์กูสันเริ่มเล่นในระบบเยาวชนกับเซนต์ เควินส์ บอยส์ ก่อนที่จะย้ายไปเล่นในระบบเยาวชนกับโบฮีเมียนส์ในลีกไอร์แลนด์ ในเดือนธันวาคม 2020 เขาทำประตูในนัดสุดท้ายในระดับเยาวชนให้กับสโมสรซึ่งทีมของเขาคว้าแชมป์ลีกไอร์แลนด์ รุ่นอายุไม่เกิน 17 ปีโดยเอาชนะคู่แข่งอย่าง แชมร็อคโรเวอส์ 2–0 ในรอบชิงชนะเลิศ
=== โบฮีเมียนส์ ===
เฟอร์กูสันลงประเดิมสนามให้กับทีมชุดใหญ่เมื่อวันที่ 11 กรกฎาคม 2019 โดยเสมอกับเชลซี 1–1 ในเกมกระชับมิตรที่ดาลีเมาท์พาร์ค ซึ่งเป็นสนามเหย้าของทีมโบฮีเมียนส์ ในตอนนั้นอายุเพียง 14 ปี ซึ่งทำให้เขากลายเป็นผู้เล่นอายุน้อยที่สุดของสโมสรในทีมชุดใหญ่ การแข่งขันนัดประเดิมสนามในลีกของเขาเกิดขึ้นในวันที่ 20 กันยายน 2019 โดยเป็นตัวสำรองแทนที่ลุค เวด-สเลเตอร์ในช่วงท้ายเกมกับเดอร์รีซิตี้ที่ไรอัน แม็คไบรด์ แบรนดีเวลล์สเตเดียม
== อ้างอิง ==
กองหน้าฟุตบอลชาย
นักฟุตบอลชาวไอริช
ผู้เล่นสโมสรฟุตบอลไบรตันแอนด์โฮฟอัลเบียน
ผู้เล่นในพรีเมียร์ลีก
ชัยมงคล ไชยรบ

ชัยมงคล ไชยรบ (เกิด 2 กรกฎาคม พ.ศ. 2503) ชื่อเล่น ต่าง หรือ ครูต่าง เป็นนักการเมืองชาวไทย สมาชิกสภาผู้แทนราษฎรจังหวัดสกลนคร เขต 5 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2566 สังกัดพรรคพลังประชารัฐ
== ประวัติ ==
=== ประวัติช่วงต้นและการศึกษา ===
ชัยมงคล ไชยรบ เกิดเมื่อวันที่ 2 กรกฎาคม พ.ศ. 2503 ที่ตําบลแวง อำเภอสว่างแดนดิน จังหวัดสกลนคร ศึกษาระดับมัธยมตอนต้น (มศ.3) ที่โรงเรียนวัดราชาธิวาส ซึ่งอยู่ในเขตดุสิต กรุงเทพมหานครและศึกษาระดับมัธยมตอนปลาย (มศ.5) ที่โรงเรียนเทเวศน์วิทยาคมที่กรุงเทพมหานครเช่นเดียวกัน ศึกษาระดับปริญญาตรีจากมหาวิทยาลัยราชภัฏบ้านสมเด็จเจ้าพระยา, ปริญญาโทจากมหาวิทยาลัยราชภัฏพระนคร จบการศึกษาระดับปริญญาเอกดุษดีบัณฑิตจากมหาวิทยาลัยเวสเทิร์น 
=== ชีวิตส่วนตัว ===
ชัยมงคล ไชยรบ มีบุตร ประมาณ 2 คน หนึ่งในนั้นคือ คือ ณัฐกานต์ ไชยรบ บุตรชายคนเล็กของชัยมงคล ไชยรบ
== การงาน ==
=== ดํารงตําแหน่งทางราชการ ===
เริ่มดํารงตําแหน่งทางราชการจากการด้วยการเป็นครูซึ่งเป็นครูประชาบาบาล และลาออกมาเป็นผู้ใหญ่บ้าน ที่บ้านสร้างดู่ ตําบลแวง และได้รับราชการเป็นครู ในปี พ.ศ. 2532 ซึ่งสอนที่โรงเรียนบ้านหนองบัวแพ ตำบลบ้านถ่อน อำเภอสว่างแดนดิน
=== งานการเมือง ===
ชัยมงคล ไชยรบ ได้เป็น สมาชิกสภาจังหวัดสกลนคร ในปี พ.ศ. 2544 ต่อมาในปี พ.ศ. 2546  ที่ประชุมสภา อบจ. ลงมติโหวตให้นายชัยมงคล ไชยรบ ขึ้นดำรงตำแหน่งเป็นนายกองค์การบริหารส่วนจังหวัดสกลนคร แทนคนเดิม ชัยมงคลได้ปฏิบัติหน้าที่นายก อบจ.ครั้งแรก 9 เดือน ครบวาระ จึงมีการจัดเลือกตั้งใหม่ ก็ได้ลงชิงตำแหน่งนายก อบจ. สามารถเอาชนะ ชูพงศ์ คำจวง (นายก อบจ.คนปัจจุบัน) และ เว้นไป 1 สมัย จากนั้นก็กลับมาชนะเลือกตั้งนายก อบจ. อีกครั้ง ครองตำแหน่ง นายกอบจ. เป็นสมัยที่ 3
ครูต่างได้ดำรงตำแหน่งเป็น นายกองค์การบริหารส่วนจังหวัดสกลนคร และยังได้ควบตำแหน่งนายกสมาพันธ์ อบจ. ภาคอีสาน และ นายกสมาคม อบจ.แห่งประเทศไทย พร้อมทั้งยังได้รับรางวัลการันตรีความสามารถหลายสาขา อาทิ พ.ศ. 2555 รางวัลระฆังทอง บุคคลตัวอย่างแห่งปี สาขาผู้นำท้องถิ่นครั้งที่ 5, พ.ศ. 2556 รางวัลสิงห์ทอง โดยสมเด็จพระสังฆราชเจ้า กรมหลวงวชิรญาณสังวร, พ.ศ. 2557 รางวัลผู้นำท้องถิ่นดีเด่น โดยมูลนิธิเพื่อสังคมไทย, รางวัลองค์กรปกครองส่วนท้องถิ่น ผู้นำท้องถิ่นดีเด่นครั้งที่ 14 และรางวัลองค์กรปกครองส่วนท้องถิ่น
ชัยมงคล ไชยรบ เคยเป็นสมาชิกในพรรคสร้างอนาคตไทยและประกาศว่าจะลงสมัครรับเลือกตั้ง แต่ได้ลาออกจากพรรคสร้างอนาคตไทยและได้สมัครเป็นสมาชิกพรรคพลังประชารัฐ
กระทั่งปี พ.ศ. 2566 มีการเลือกตั้งนายกองค์การบริหารส่วนจังหวัดสกลนคร กลับเป็นฝ่ายแพ้ให้กับ ชูพงศ์ คำจวง คู่แข่งเดิม
==== สมาชิกสภาผู้แทนราษฎร ====
ชัยมงคลได้สมัครเป็น สมาชิกสภาผู้แทนราษฎรเขต 5 จังหวัดสกลนคร สังกัดพรรคพลังประชารัฐ และได้รับเลือกตั้งให้เป็น สส. ครูต่างได้เอาชนะ วงศ์อะเคื้อ บุญศล สังกัดพรรคเพื่อไทย ซึ่งเป็นบุตรของ พงษ์ศักดิ์ และ อนุรักษ์ บุญศล อดีต ส.ส.พรรคเพื่อไทย
ชัยมงคล ไชยรบ ได้รับการเลือกตั้งเป็นสมาชิกสภาผู้แทนราษฎรมาแล้วครั้งแรก คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสกลนคร สังกัดพรรคพลังประชารัฐ
== เครื่องราชอิสริยาภรณ์ ==
== อ้างอิง ==
ครูชาวไทย
นักการเมืองไทย
สมาชิกสภาผู้แทนราษฎรจังหวัดสกลนคร
พรรคพลังประชารัฐ
พรรคสร้างอนาคตไทย
นายกองค์การบริหารส่วนจังหวัดของประเทศไทย
บุคคลจากโรงเรียนวัดราชาธิวาส
บุคคลจากมหาวิทยาลัยราชภัฏบ้านสมเด็จเจ้าพระยา
บุคคลจากมหาวิทยาลัยราชภัฏพระนคร
บุคคลจากมหาวิทยาลัยเวสเทิร์น
ผู้ได้รับเครื่องราชอิสริยาภรณ์ ป.ม.
ผู้ได้รับเครื่องราชอิสริยาภรณ์ ท.ช.
คัพเค้กกับไดโน (บริการไม่จำกัด)

คัพเค้กกับไดโน (บริการไม่จำกัด) (Cupcake & Dino: Serviços Gerais, Cupcake & Dino: General Services) เป็นการ์ตูนทีวีแอนิเมชันของประเทศบราซิล-แคนาดา สร้างโดย เปโดร เอโบลิ ออกอากาศครั้งแรกเมื่อวันที่ 26 กรกฎาคม พ.ศ. 2561 ถึงวันที่ 3 พฤษภาคม พ.ศ. 2562
== ตัวละคร ==
คัพเค้ก (Cupcake, ) เป็นคัพเค้กสีม่วงแดงเพศผู้และพี่ชายของไดโน
ไดโน (Dino, ) เป็นไทแรนโนซอรัสสีเหลืองเพศผู้
ฮิวโก (Hugo, ) เป็นผู้จัดการและผู้ช่วยของคัพเค้กและไดโน
== การออกอากาศ ==
ในโลก ฉายรอบปฐมทัศน์เมื่อวันที่ 26 กรกฎาคม พ.ศ. 2561 ในเน็ตฟลิกซ์
ในประเทศแคนาดา ฉายรอบปฐมทัศน์เมื่อวันที่ 8 กันยายน พ.ศ. 2561 ในช่องเทเลตูน
ในประเทศบราซิล ฉายรอบปฐมทัศน์เมื่อวันที่ 15 พฤศจิกายน พ.ศ. 2561 ในช่องดิสนีย์เอ็กซ์ดี
ในเอเชียตะวันออกเฉียงใต้ ฉายรอบปฐมทัศน์เมื่อวันที่ 25 พฤษภาคม พ.ศ. 2563 ในช่องดิสนีย์แชนแนล
== อ้างอิง ==
== แหล่งข้อมูลอื่น ==
คัพเค้กกับไดโน (บริการไม่จำกัด) ที่เอนเตอร์เทนเมนต์วัน
คัพเค้กกับไดโน (บริการไม่จำกัด) ที่เบิร์โด สตูดิโอ
การ์ตูนบราซิล
การ์ตูนแคนาดา
ตัวละครที่เป็นไดโนเสาร์
การ์ตูนทีวีแอนิเมชันเกี่ยวกับไดโนเสาร์
ลอเนอร์เดอลาปาทรี

"ลอเนอร์เดอลาปาทรี" (L'Honneur de la Patrie|lit=เกียรติยศแห่งปิตุภูมิ) เป็นเพลงชาติของประเทศไนเจอร์ ได้รับการรับรองเมื่อวันที่ 22 มิถุนายน พ.ศ. 2566 เพื่อใช้แทนที่เพลง "ลานีเฌเรียน" ซึ่งรับรองในปี พ.ศ. 2504 หนึ่งปีหลังประเทศได้รับเอกราช
== ประวัติ ==
ประเทศไนเจอร์ อดีตอาณานิคมของประเทศฝรั่งเศส ได้รับเอกราชในปี พ.ศ. 2503 ปีต่อมา ประเทศนี้รับเพลง "ลานีเฌเรียน" มาใช้เป็นเพลงชาติของตน ครั้นปี พ.ศ. 2562 ประธานาธิบดีมาอามาดู อีซูฟู ประกาศว่า ได้เตรียมจะเปลี่ยนเพลง "ลานีเฌเรียน" หลังมีความกังวลว่า เนื้อเพลงนี้แสดงความสำนึกบุญคุณต่ออำนาจอาณานิคม มีการจัดตั้งคณะกรรมการขึ้นเพื่อพิจารณาเพลงปัจจุบันและจัดหาเพลงใหม่ถ้าจำเป็น จนวันที่ 22 มิถุนายน พ.ศ. 2566 รัฐสภาไนเจอร์จึงรับรองให้ใช้เพลงใหม่นี้เป็นเพลงชาติประเทศแทนเพลงเดิม
== เนื้อเพลง ==
== อ้างอิง ==
สัญลักษณ์ของประเทศไนเจอร์
เพลงสรรเสริญในทวีปแอฟริกา
Articles with hAudio microformats
บทความที่มีข้อความภาษาฝรั่งเศส
รีโว่ คัพ 2566–67

การแข่งขัน ไทยลีกคัพ 2566–67 (หรือ รีโว่ คัพ 2566–67 ตามชื่อผู้สนับสนุนหลัก) เป็นการแข่งขันฟุตบอลไทยลีกคัพ ซึ่งเป็นการแข่งขันฟุตบอลถ้วยอาชีพระดับรองจากไทยเอฟเอคัพ โดยจัดการแข่งขันแบบแพ้คัดออก จัดขึ้นโดยสมาคมกีฬาฟุตบอลแห่งประเทศไทย ในพระบรมราชูปถัมภ์ ร่วมกับบริษัท ไทยลีก จำกัด และการกีฬาแห่งประเทศไทย โดยมีผู้สนับสนุนหลักได้แก่ บริษัท โตโยต้า มอเตอร์ ประเทศไทย จำกัด
== ปฏิทินการแข่งขัน ==
== รอบการแข่งขัน ==
=== รอบคัดเลือกรอบแรก ===
การจับสลากประกบคู่มีขึ้นในวันที่ 24 สิงหาคม 2566 โดยมีทั้งหมด 28 สโมสรจากไทยลีก 3 ที่เข้าร่วมการแข่งขันในรอบคัดเลือกรอบแรก ซึ่งแข่งกันแบบแบ่งโซน 6 โซน โดยจะคัดเลือกจาก 28 สโมสรให้เหลือ 14 สโมสรเพื่อเข้าแข่งขันในรอบคัดเลือกรอบสอง การแข่งขันในรอบคัดเลือกรอบแรกมีขึ้นในวันที่ 2–3 กันยายน 2566
==== โซนภาคเหนือ ====
==== โซนภาคตะวันออกเฉียงเหนือ ====
==== โซนภาคตะวันออก ====
==== โซนภาคตะวันตก ====
==== โซนภาคใต้ ====
==== โซนกรุงเทพและปริมณฑล ====
=== รอบคัดเลือกรอบสอง ===
สโมสรที่ผ่านเข้ารอบจากรอบคัดเลือกรอบแรก 14 สโมสร จะเข้าไปเจอกับสโมสรที่ชนะผ่านอีก 22 สโมสร ในรอบคัดเลือกรอบสอง โดยจะคัดเลือกจาก 36 สโมสรให้เหลือ 18 สโมสรเพื่อเข้าแข่งขันกับสโมสรจากไทยลีก 2 ในรอบเพลย์ออฟต่อไป การแข่งขันในรอบคัดเลือกรอบสองมีขึ้นในวันที่ 9–10 กันยายน 2566
==== โซนภาคเหนือ ====
==== โซนภาคตะวันออกเฉียงเหนือ ====
==== โซนภาคตะวันออก ====
==== โซนภาคตะวันตก ====
==== โซนภาคใต้ ====
==== โซนกรุงเทพและปริมณฑล ====
=== รอบเพลย์ออฟ ===
สโมสรที่ผ่านเข้ามาจากรอบคัดเลือกรอบสอง 18 สโมสร รวมกับสโมสรจากไทยลีก 2 จำนวน 14 สโมสร รวมเป็น 32 สโมสร การจับสลากแบ่งสายมีขึ้นในวันที่ 3 ตุลาคม 2566 โดยสโมสรที่ผ่านเข้ามาจากรอบคัดเลือก 16 สโมสร จะได้สิทธิ์เป็นเจ้าบ้าน ส่วนสโมสรที่ผ่านเข้ามาจากรอบคัดเลือกอีก 2 สโมสร จะเป็นทีมเยือน การแข่งขันในรอบเพลย์ออฟจะมีขึ้นในวันที่ 25 ตุลาคม 2566
=== รอบ 32 ทีมสุดท้าย ===
สโมสรที่ผ่านเข้ามาจากรอบเพลย์ออฟ 16 สโมสร รวมกับสโมสรจากไทยลีก จำนวน 16 สโมสร รวมเป็น 32 สโมสร การจับสลากแบ่งสายมีขึ้นในวันที่ 3 พฤศจิกายน 2566 โดยสโมสรที่ผ่านเข้ามาจากรอบเพลย์ออฟ จะได้สิทธิ์เป็นเจ้าบ้าน ส่วนสโมสรจากไทยลีก จะเป็นทีมเยือน การแข่งขันในรอบ 32 ทีมสุดท้ายจะมีขึ้นในวันที่ 6 ธันวาคม 2566
== สถิติ ==
=== ผู้ทำประตูสูงสุด ===
=== แฮตทริก ===
== ดูเพิ่ม ==
ไทยลีก ฤดูกาล 2566–67
ไทยลีก 2 ฤดูกาล 2566–67
ไทยลีก 3 ฤดูกาล 2566–67
ไทยลีก 3 ฤดูกาล 2566–67 – โซนภาคเหนือ
ไทยลีก 3 ฤดูกาล 2566–67 – โซนภาคตะวันออกเฉียงเหนือ
ไทยลีก 3 ฤดูกาล 2566–67 – โซนภาคตะวันออก
ไทยลีก 3 ฤดูกาล 2566–67 – โซนภาคตะวันตก
ไทยลีก 3 ฤดูกาล 2566–67 – โซนกรุงเทพและปริมณฑล
ไทยลีก 3 ฤดูกาล 2566–67 – โซนภาคใต้
ไทยลีก 3 ฤดูกาล 2566–67 – รอบระดับประเทศ
ช้าง เอฟเอคัพ 2566–67
ไทยแลนด์แชมเปียนส์คัพ 2566
== อ้างอิง ==
66–67
การแข่งขันฟุตบอลในประเทศไทย
ฟุตบอลในประเทศไทยปี พ.ศ. 2566
ฟุตบอลในประเทศไทยปี พ.ศ. 2567
การแถลงนโยบายของรัฐบาล

การแถลงนโยบายของรัฐบาล (Government policy statement) คือการประกาศกิจกรรมทางการเมือง แผนงาน และความตั้งใจของรัฐบาล ที่เกี่ยวข้องกับสาเหตุที่เป็นรูปธรรม หรือเมื่อเข้ารับหน้าที่แล้ว จะเป็นการประกาศในสมัยประชุมนิติบัญญัติทั้งหมด ในบางประเทศ จะมีการประกาศโดยหัวหน้ารัฐบาล หรือรัฐมนตรีของรัฐสภา ในระบอบราชาธิปไตยภายใต้รัฐธรรมนูญ หน้าที่นี้อาจบรรลุผลได้ด้วยพระราชดำรัสจากพระราชบัลลังก์ (Speech from the throne)
== การแถลงนโยบายของคณะรัฐมนตรีไทย ==
น
สโมสรฟุตบอลนครราชสีมา ยูไนเต็ด ในฤดูกาล 2566–2567

การแข่งขันฟุตบอลของสโมสรฟุตบอลนครราชสีมา ยูไนเต็ด ประจำฤดูกาล 2566–67
== การแข่งขัน ==
===ภาพรวม===
=== ไทยลีก 3 ===
====ผลงานโดยรวม====
====ตารางคะแนน====
==== ผลงานในแต่ละนัด ====
==== นัด ====
=== บีจีซี เมืองไทยประกันภัย คัพ ===
== รายชื่อผู้เล่นและสถิติการลงสนาม ==
|-
! colspan=14 style="background:#FF6600; color:Black; text-align:center;"| ผู้รักษาประตู
|-
|-
|-
|-
! colspan=14 style="background:#FF6600; color:Black; text-align:center;"| กองหลัง
|-
|-
|-
|-
|-
|-
|-
|-
|-
|-
|-
! colspan=14 style="background:#FF6600; color:Black; text-align:center;"| กองกลาง
|-
|-
|-
|-
|-
|-
! colspan=14 style="background:#FF6600; color:Black; text-align:center;"| กองหน้า
|-
|-
|-
|-
|-
|-
|-
|-
|-
! colspan=14 style="background:#FF6600; color:Black; text-align:center;"| ย้ายออกระหว่างฤดูกาล
|-
== จำนวนผู้ชมในเกมลีก ==
แหล่งที่มา: [https://thaileague.co.th/results]
==อ้างอิง==
66–67
นครราชสีมา ยูไนเต็ด
อาทิตยะ-แอล1

อาทิตยะ-แอล1 (อักษรโรมัน: Aditya-L1) เป็นยานอวกาศโคโรนากราฟีเพื่อการศึกษาค้นคว้าชั้นบรรยากาศของดวงอาทิตย์ ออกแบบและพัฒนาโดยองค์การค้นคว้าอวกาศอินเดีย (ISRO) และองค์การวิจัยอื่น ๆ ของอินเดียอีกหลายสถาบัน ยานอวกาศจะเดินทางเข้าสู่[orbit|วงโคจรฮาโล] ที่ราว 1.5 ล้านกิโลเมตรจากโลก แถว ๆ จุดลากร็องฌ์ L1 ระหว่างโลกกับดวงอาทิตย์ ที่ซึ่งยานจะทำการศึกษาชั้นบรรยากาศดวงอาทิตย์, พายุสุริยะ และผลกระทบต่อสิ่งแวดล้อมในบริเวณของโลก
ภารกิจอวกาศนี้ถือเป็นภารกิจศึกษาดวงอาทิตย์ครั้งแรกของอินเดีย โดยมีผู้กำกับโครงการคือนิคร ชาจี ยานอวกาศถูกปล่อยโดยมียานนำส่งคือ PSLV-XL ที่เวลา 11:50 IST ของวันที่ 2 กันยายน 2023 เพียงสิบวันนับจากการลงจอดบนดวงจันทร์ของ จันทรยาน 3 ยานเข้าสู่วงโคจรตามที่วางแผนไว้ในราวหนึ่งชั่วโมงให้หลัง และแยกตัวออกจากระยะที่สี่ ที่เวลา 12:57 IST
==อ้างอิง==
ยานอวกาศ
ประเทศอินเดียในปี พ.ศ. 2566
อิสโร
โครงการอวกาศอินเดีย
การสำรวจดวงอาทิตย์
ภารกิจอวกาศในปี พ.ศ. 2566
ศูนย์อวกาศสตีษ ธวัน

ศูนย์อวกาศสตีษ ธวัน (Satish Dhawan Space Centre; SDSC) หรือชื่อเดิม ศรีหริโกฏเรนจ์ (Sriharikota Range; SHAR) เป็นท่าอวกาศหลักขององค์การค้นคว้าอวกาศอินเดีย (ISRO) ตั้งอยู่ในศรีหริโกฏ รัฐอานธรประเทศ ศูนย์เปลี่ยนชื่อในปี 2002 เพื่อเป็นเกียรติแก่อดีตประธาน ISRO สตีษ ธวัน
ปัจจุบันศูนย์มีแท่นยิงจรวดสองแท่นที่ใช้งานอยู่ มีไว้สำหรับการปล่อยจรวดซาวดิง, ดาวเทียมโพลาร์ และ ดาวเทียมจีโอซิงโครนัส โพรบสำรวจดวงจันทร์ของอินเดีย ทั้งจันทรยาน-1, จันทรยาน-2, จันทรยาน-3, ภารกิจโคจรรอบดาวศุกร์ และภารกิจสำรวจดวงอาทิตย์ อาทิตยะ-แอล1 ล้วนปล่อยจากแท่นยิงจรวดที่นี่
เกาะศรีหริโกฏถูกเลือกเป็นสถานีปล่อยดาวเทียมในปี 1969 เกาะนี้ตั้งอยู่ห่างไปทางเหนือ 80 กิโลเมตรจากเจนไน ศูนย์เริ่มใช้งานในปี 1971 ที่ซึ่งมีการปล่อยจรวดแรก คือ RH-125 ซึ่งเป็นจรวดซาวดิง ที่ตั้งของศรีหริโกฏถูกเลือกเนื่องมาจากลักษณะภูมิศาสตร์และที่ตั้งของเกาะที่มีระเบียงอาซีมัธเหมาะสมต่อภารกิจต่าง ๆ, ระยะทางที่ใกล้กันกับเส้นศูนย์สูตร และความที่บริเวณนั้นไม่มีผู้อยู่อาศัยมากนัก
SHAR มีพื้นที่รวม  บนชายฝั่งยาว  ก่อนที่รัฐบาลอินเดียจะเข้าซื้อเกาะ ที่ดินตรงนี้เดิมใช้งานเป็นสวนปลูกต้นยูคาลิปตัสและคาซูอารินา (Casuarina) เพื่อใช้ทำถ่านฟืน แม้ที่ตั้งของเกาะจะต้องเผชิญกับทั้งมรสุมทางใต้และทางเหนือ แต่ฝนถล่มหนักบนเกาะก็มีเพียงเดือนตุลาคมและพฤศจิกายนเท่านั้น จึงยังคงมีวันอีกมากที่อากาศดีและฟ้าเปิดเหมาะสมกับปฏิบัติการณ์ต่าง ๆ ของศูนย์
SHAR เชื่อมต่อโดยถนนเข้ากับสุลลุรูเปฏผ่านทะเลสาบปูลิคัฏ และสุลลุรเปฏเป็นจุดเชื่อมต่อกับรถไฟอินเดียและทางหลวงสาย 16 ที่เชื่อมต่อไปยังโกลกาตาและเจนไน
==อ้างอิง==
สิ่งก่อสร้างในรัฐอานธรประเทศ
อิสโร
โครงการอวกาศอินเดีย
ท่าอวกาศยาน
เผาลงถังแดง

ถังแดง หรือ เผาลงถังแดง สื่อถึงการสังหารหมู่พลเมืองมากกว่า 200 คน (บันทึกไม่เป็นทางการกล่าวว่าสูงถึง 3,000 คน):186 ที่กองทัพของรัฐบาลไทยกล่าวหาว่าสนับสนุนคอมมิวนิสต์ในตำบลแหลมทราย จังหวัดพัทลุง ในช่วงปลาย พ.ศ. 2515 ภายใต้เผด็จการทหาร ถนอม กิตติขจร กับประภาส จารุเสถียร:186 คาดว่ากองอำนวยการรักษาความมั่นคงภายในราชอาณาจักรเป็นผู้สั่งการ โดยที่กองทัพ ตำรวจ และกองอาสารักษาดินแดนมีส่วนเกี่ยวข้องกับเหตุการณ์นี้
เหตุการณ์ดังกล่าวเป็นเพียงตัวอย่างหนึ่งของ "รูปแบบการละเมิดอำนาจของกองทัพและหน่วยงานบังคับใช้กฎหมาย":259 ระหว่างปฏิบัติการต่อต้านการก่อการกำเริบที่ป่าเถื่อนในปี 2514–2516 ซึ่งทำให้มียอดพลเรือนเสียชีวิต 3,008 คนทั่วประเทศ (ในขณะที่จำนวนประมาณการอย่างไม่เป็นทางการอยู่ที่ระหว่าง 1,000 ถึง 3,000 ในจังหวัดพัทลุงที่เดียว) ผู้ที่ถูกฆ่าทั้งหมดถูกกล่าวหาว่าทำงานร่วมกับ พคท.
จนถึงเวลานั้น ผู้ต้องสงสัยคอมมิวนิสต์ที่ถูกทหารจับกุมปกติถูกยิงข้างถนน มีการริเริ่มเทคนิค "ถังแดง" ภายหลังเพื่อกำจัดหลักฐานใด ๆ ผู้ต้องสงสัยจะถูกทุบตีจนเกือบหมดสติก่อนถูกทิ้งลงในถังน้ำมันแล้วเผาทั้งเป็น
ถังแดง 200 ลิตรมีตะแกรงกั้นเหล็ก โดยมีไฟด้านล่าง และผู้ต้องสงสัยอยู่ด้านบน
แม้ว่าหลังการปกครองของทหารสิ้นสุดลงจากการประท้วงในเดือนตุลาคม พ.ศ. 2516 กลับไม่เคยมีการสอบสวนการสังหารหมู่อย่างจริงจัง และไม่มีผู้กระทำผิดคนใดได้รับการลงโทษ:186-187
== อ้างอิง ==
== อ่านเพิ่ม ==
วิสามัญฆาตกรรมในประเทศไทย
การปราบปรามทางการเมืองในประเทศไทย
การกำจัดทางการเมืองและวัฒนธรรม
การต่อต้านลัทธิคอมมิวนิสต์ในประเทศไทย
ประเทศไทยใน พ.ศ. 2515
ประวัติศาสตร์ทางการเมืองในประเทศไทย
การสังหารหมู่ที่ก่อการโดยไทย
การสังหารหมู่ในประเทศไทย
การก่อการกำเริบคอมมิวนิสต์ในประเทศไทย
นภินทร ศรีสรรพางค์

นภินทร ศรีสรรพางค์ (เกิด 30 มีนาคม พ.ศ. 2502) เป็นนักการเมืองชาวราชบุรี ปัจจุบันดำรงตำแหน่ง  รัฐมนตรีช่วยว่าการกระทรวงพาณิชย์ ในรัฐบาลเศรษฐา ทวีสิน
== ประวัติ ==
นภินทร ดำรงตำแหน่งกรรมการผู้จัดการ บริษัทแอ็กโกรคอมเมอร์ส กรุ๊ป จำกัด และ ผู้ดำเนินงาน ตลาดกลางผักและผลไม้ จังหวัดราชบุรี (ศรีเมือง)
นภินทร เป็นบุตรของนายน้อม ศรีสรรพางค์ อดีตผู้พิพากษา และนางเอกอนงค์ ศรีสรรพางค์
=== การศึกษา ===
สำเร็จชั้นประถมศึกษาปีที่ 1 – 6 จากโรงเรียนดรุณาราชบุรี จังหวัดราชบุรี
สำเร็จชั้นมัธยมศึกษาตอนต้นจากโรงเรียนดรุณาราชบุรี จังหวัดราชบุรี
สำเร็จชั้นมัธยมศึกษาตอนปลาย มศ. 4 จากโรงเรียนสารสิทธิ์พิทยาลัย จังหวัดราชบุรี
สำเร็จชั้นมัธยมศึกษาตอนปลาย มศ. 5 จาก โรงเรียนเบญจมราชูทิศ ราชบุรี
สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยรามคำแหง
สำเร็จการศึกษาระดับปริญญาโท รัฐศาสตรมหาบัณฑิต จากมหาวิทยาลัยรามคำแหง
=== การทำงาน ===
นภินทร เคยดำรงตำแหน่งสมาชิกสภาเทศบาลเมืองราชบุรี ในปี พ.ศ.2527-2531และเคยดำรงตำแหน่งสมาชิกสภาจังหวัดราชบุรี ในปี พ.ศ.2535-2538   สมาชิกวุฒิสภาจังหวัดราชบุรี ในปี พ.ศ.2543-2549 และเคยเป็นสภาผู้แทนราษฎร แบบบัญชีรายชื่อ สังกัด พรรคเพื่อไทย และเคยดำรงตำแหน่ง ผู้ช่วยรัฐมนตรีประจำกระทรวงการท่องเที่ยวและกีฬา (พิพัฒน์ รัชกิจประการ) ในปี พ.ศ.2566 เขาได้รับโปรดเกล้าให้ดำรงตำแหน่งรัฐมนตรีช่วยว่าการกระทรวงพาณิชย์ ในสัดส่วนของพรรคภูมิใจไทย
== เครื่องราชอิสริยาภรณ์ ==
== อ้างอิง ==
บุคคลจากจังหวัดราชบุรี
นักการเมืองไทย
สมาชิกสภาผู้แทนราษฎรไทยแบบบัญชีรายชื่อ
สมาชิกวุฒิสภาจังหวัดราชบุรี
พรรคเพื่อไทย
พรรคภูมิใจไทย
บุคคลจากคณะนิติศาสตร์ มหาวิทยาลัยรามคำแหง
บุคคลจากคณะรัฐศาสตร์ มหาวิทยาลัยรามคำแหง
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ประธานาธิบดีคิริบาส

ประธานาธิบดีคิริบาส (Beretitenti) หรือเรียกอย่างเป็นทางการว่า ประธานาธิบดีแห่งสาธารณรัฐคิริบาส เป็นประมุขแห่งรัฐและหัวหน้ารัฐบาลของประเทศคิริบาส หลังจากการเลือกตั้งทั่วไปซึ่งประชาชนเลือกสมาชิกสภาผู้แทนราษฎร สมาชิกสภาผู้แทนราษฎรจะคัดเลือกสมาชิกด้วยกันเอง "ไม่น้อยกว่า 3 คน แต่ไม่เกิน 4 คน" เพื่อเข้าชิงตำแหน่งประธานาธิบดี บุคคลภายนอกไม่อาจเป็นผู้เข้าชิงตำแหน่งได้ จากนั้นพลเมืองคิริบาสจะเลือกตั้งประธานาธิบดีจากบรรดาผู้ที่ได้รับการเสนอชื่อ ผู้ที่ได้รับคะแนนเสียงมากที่สุดจะได้เป็นประธานาธิบดี
==อ้างอิง==
ประเทศคิริบาส